Suchinthana/ta-wikipedia huggingface dataset:
மாவட்டம் (இந்தியா)

தற்போது மார்ச், 2020 அன்று இந்தியாவில் 734 மாவட்டங்கள் உள்ளது. முன்னர் 2008-ஆம் ஆண்டில் இந்தியாவில் 585 மாவட்டங்கள் இருந்தன. 2011-ஆம் ஆண்டில், இந்தியாவில் மொத்தம் 640 மாவட்டங்கள் இருந்தன.. ஒரு மாவட்டத்தின் எல்லைகளை மாற்றவோ, புதிய மாவட்டங்களை உருவாக்கவோ அல்லது இருக்கும் மாவட்டங்களை இணைக்கவோ அந்தந்த மாநில அரசிற்கு அதிகாரம் உள்ளது. முதன்முதலாக இத்தகைய மண்டல நிர்வாகப் பகுதியை மாவட்டம் என ''1874, பட்டியலிட்ட மாவட்ட சட்டத்தில்’’ குறிப்பிட்டனர்.

மாவட்ட ஆட்சியர் மாவட்டத்தின் பொதுநிர்வாகத்தையும் வருவாய் வசூலையும் நிர்வகிக்கிறார். இவர் இந்திய ஆட்சிப் பணி (இ.ஆ.ப) அதிகாரியாவார். இவரே மாவட்டத்தின் பொது நிர்வாகத்திற்கும், சட்டம் மற்றும் ஒழுங்கு பராமரிப்பிற்கும் பொறுப்பேற்கிறார். சில மாநிலங்களில் துணை ஆணையர் அல்லது மாவட்ட நீதிபதி என அழைக்கப்படுகின்றனர். இந்தியக் காவல் பணி அதிகாரி, காவல்துறைக் கண்காணிப்பாளர் அல்லது காவல்துறை துணை ஆணையராகப் பொறுப்பேற்று மாவட்ட ஆட்சியருக்கு உதவுகிறார்.

வருவாய் மாவட்டங்களை வருவாய் வட்டங்களாகவும் (தாலுகாக்கள்), குறு வட்டங்களாகவும், வருவாய் கிராமங்களாகவும் பிரித்துள்ளனர். ஊரக உள்ளாட்சி அமைப்புகளை மாவட்ட ஊராட்சிகள், ஊராட்சி ஒன்றியங்களாகவும் (பஞ்சாயத்து யூனியன்), கிராம ஊராட்சி (பஞ்சயத்து) களாகவும்; நகர உள்ளாட்சி அமைப்புகளை மாநகராட்சி, நகராட்சி மற்றும் பேரூராட்சிகளாகவும் பிரித்துள்ளனர். இதன் மூலம் நிர்வாகம் எளிமைப்படுத்தப்பட்டிருக்கிறது.

சில மாநிலங்களில், நிலப்பரப்பு கூடுதலாக இருப்பின்,(மாவட்டங்களின் எண்ணிக்கை நிர்வகிக்க இயலாமற்போவதால்) சில மாவட்டங்களை இணைத்து மண்டலங்கள் (மண்டலம்) உருவாக்கப்படுகின்றன. அதன் நிர்வாக அதிகாரி மண்டல நீதிபதி என அழைக்கப்படுகிறார். இந்த நடைமுறை தமிழ்நாடு மாநிலத்தில் இல்லை.

மேலோட்டப் பார்வை

மாநிலங்கள்

ஆந்திரப் பிரதேசம்

அருணாச்சலப் பிரதேசம்

அசாம்

பிகார்

சத்தீசுகர்

கோவா

குஜராத்

அரியானா

இமாச்சலப் பிரதேசம்

ஜார்க்கண்டு

கர்நாடகா

கேரளா

மத்தியப் பிரதேசம்

மகாராஷ்டிரா

மணிப்பூர்

மேகாலயா

மிசோரம்

நாகாலாந்து

ஒடிசா

பஞ்சாப்

இராஜஸ்தான்

22 சிக்கிம்

தமிழ்நாடு

தெலுங்கானா

திரிபுரா

உத்தரப் பிரதேசம்

உத்தரகண்ட்

மேற்கு வங்காளம்

ஒன்றியப் பகுதிகள்

அந்தமான் நிக்கோபார் தீவுகள்

சண்டிகர்

தாத்ரா & நகர் ஹவேலி மற்றும் தாமன் & தியூ

தேசிய தலைநகர் பகுதி

புதுச்சேரி

இலட்சத்தீவுகள்

ஜம்மு, காஷ்மீர்

லடாக்

இதனையும் காண்க 
 இந்தியாவின் மாநிலங்களும் ஆட்சிப்பகுதிகளும்
 வருவாய் கிராமம்
 குறுவட்டம் (பிர்கா)
 வருவாய் வட்டம் (தாலுக்கா)
 வருவாய் கோட்டம்

மேற்கோள்கள் 

 
இந்திய நிர்வாக அலகுகள்
தமிழக வருவாய்ப் பிரிவுகள்
தமிழ்நாடு வருவாய்த் துறை
திருப்பூணித்துறை இராதாகிருஷ்ணன்

திருப்பூணித்துறை இராதாகிருஷ்ணன் கேரள மாநிலத்தின் திருப்பூணித்துறையைச் சேர்ந்த கடம் கலைஞர் ஆவார்.

இசைப் பயிற்சி
இராதாகிருஷ்ணனின் தந்தை ஜி. என். சுவாமி, ஒரு மிருதங்கக் கலைஞர். எனினும், தனது மகன்கள் இசைத் துறைக்கு வருவதை அவர் விரும்பவில்லை. இதன் காரணமாக ஆரம்பத்தில் ஒரு எழுத்தராக இராதாகிருஷ்ணன் பணிபுரிந்து வந்தார். அதே வேளையில் கடம் வாசிக்கும் பயிற்சியும் மேற்கொண்டார்.

இசைப் பணி
கே. ஜே. யேசுதாஸ், சஞ்சய் சுப்ரமண்யன் உள்ளிட்ட பிரபல பாடகர்களுக்கு பக்கவாத்தியமாக கடம் வாசித்து வரும் இராதாகிருஷ்ணன், 40 ஆண்டுகால இசையனுபவம் கொண்டுள்ளார்.

கடம் பயிற்றுவிப்பு
இராதாகிருஷ்ணன் ஜி. என். சுவாமி  நினைவு அறக்கட்டளைப் பள்ளி எனும் பயிற்றுவிப்பு நிலையத்தை 20௦௦ஆம் ஆண்டில் தொடங்கி, இளங்கலைஞர்களுக்கு கடம் வாசிக்க கற்றுத் தருகிறார்.

பெற்றுள்ள விருதுகள்
 மகாராஜபுரம் சந்தானம் அறக்கட்டளை சிறப்பு விருது, 2008

உசாத்துணை 
‘Time for me to reinvent, evolve’, தி இந்து, டிசம்பர் 12, 2008

கடம் இசைக் கலைஞர்கள்
வாழும் நபர்கள்
எர்ணாகுளம் மாவட்ட நபர்கள்
ரவீந்திர குமார் ராய்

ரவீந்திர குமார் ராய், ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கோடர்மா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜார்க்கண்டின் கிரீடீஹ் என்னும் ஊரில் பிறந்தார்.

பதவிகள்
2000 - 2004: ஜார்க்கண்டு மாநில அரசின் (அமைச்சவை அமைச்சர்)
2005 - 2009: ஜார்க்கண்டு சட்டமன்ற (உறுப்பினர்)
மே, 2014	: பதினாறாவது மக்களவையில் (உறுப்பினர்)

சான்றுகள்

வாழும் நபர்கள்
ஜார்க்கண்ட் அரசியல்வாதிகள்
16வது மக்களவை உறுப்பினர்கள்
1958 பிறப்புகள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ஆலோ-ஆலோ

ஹாலோ-ஹாலோ என்பது புகழ்பெற்ற பிலிப்பின் நாட்டு ஈற்றுணவு ஆகும். இவ்வீற்றுணவு குளிர்ச்சீவலையும் ஆவியாகிய பாலையும் கலந்து தயாரிக்கப்படுகின்றது. இதற்கு கொதித்த இனிப்புப் போஞ்சி, ஜெல்லோ, பழங்கள் ஆகியவற்றை மேலதிகமாகவும் சேர்க்கப்படுகிறது. இது உயரமான குவளையிலோ கிண்ணத்திலோ பரிமாறப்படுகின்றது.

போஞ்சிகள், கொண்டைக் கடலை, சர்க்கரைப் பாணி, வற்றாளை, குலமன், பலாப்பழம் போன்றவையும் இவ்வுணவில் கலக்கப்படுகின்றன. பல உள்ளடக்கப் பொருட்களும் உயரமான குவளையிலோ கிண்ணத்திலோ முதலில் இடப்பட்ட பின்னரே மற்றைய செயற்பாடுகளை மேற்கொள்ளல் வேண்டும். இதற்கு மேலதிகமாக ஐஸ்கிரீம் போன்றவையும் இடப்படுகின்றன. ஆவியாகிய பாலை ஈற்றுணவின் மேலே தெளித்துவிடுவதும் உண்டு.

வெளி இணைப்புகள் 

 ஹாலோ-ஹாலோ 
 ஹாலோ-ஹாலோ: வணிகம்

பிலிப்பீன் உணவுகள்
பத்தமடை பாய்

பத்தமடைப் பாய், (Pathamadai Grass Mat) இந்தியாவின், தமிழ்நாட்டில், திருநெல்வேலி மாவட்டத்தின், பத்தமடை எனும் ஊரில் ஓடும் தாமிரபரணி ஆற்றங்கரையோரத்தில் வளரும் கோரைப்புற்களால்  நெய்யப்படும் பாய்கள். இப்பாய்கள், 100 முதல் 140 பாவுப் பருத்தியாலோ பட்டு இழைகளாலோ நெய்யப்படுகின்றன. 

பிற பாய்களை விட இவை மெல்லியதாகவும், மென்மையாகவும், குளிர்ச்சியாகவும் உடலுக்கு ஏற்றதாகவும் உள்ளன.பத்தமடைப் பாய் புவிசார் தகுதி பெற்று, புவிசார் குறியீட்டுப் பதிவேட்டில் இடம் பிடித்துள்ளது.

பொது

பெரும்பாலான பாய்கள் பருத்திப் பாவாலும் கோரை ஊடையாலும் நெய்யப்படுகிறது. கோரை சைபெராசியே புல்லினத்தைச் சேர்ந்த தாவரமாகும். கோரைப் பாய்கள் மூன்று வகைப்படும். கரட்டுப் பாய்கள் யாப்பில் முருடானவை. இவற்றைக் கைத்தறியிலோ விசைத்தறியிலோ கூட நெய்ய முடியும். உயர்தர கைத்தறிப் பாய்கள் யாப்பில் நயமானவை. இவற்றில் மிக உயர்ந்த வகை பட்டு போல மிளிரும். இவ்வகை பாயை நெய்ய, ஒருவாரத்துக்கு கோரை தண்ணீரில் அமிழ்த்தி அழுகும் பதம் வரை ஊற வைக்கப்படும். பிறகு நடுச்சேவு பிரித்தெடுக்கப்படும். இந்த நடுத்தண்டு பின்னர் நுன்புரிகளாகப் பிரித்து உலர்த்தி வண்னமூட்டப்படும். நுண்பாய்வகைக்கு ஊடைக்கோரைப் புரிகள் மெல்லிதாக அமையும். ஊடைப்புரி எண்ணிக்கையும் மிகும்.

பொதுவான பாய்கள் மட்டுமல்லாமல் திருமணத்துக்கு என்றே மணமக்கள் பெயரமையும்படியும் திருமணத் தேதியுடனும் தனிப்பட்டமுறையில் இவை நெய்யப்படுவதுண்டு.

நெசவுமுறை

பத்தமடைப் பாயின் நெசவுமுறை அரியது மட்டுமல்ல, மிகுந்த நேரத்தை எடுத்துக் கொள்ளும். இதை நெய்யும் கைத்தொழிலும் கலையும் மிக நுட்பமான வடிவமைப்புகளைப் பிணைமுறையும் இந்த வட்டாரத்துக்கே உரிய தனிதன்மை உடையதாகும்.இந்த பாய் நெய்வதற்கான கோரைப்புல் சதுப்பு நிலங்களில் ஆற்றுப் படுகைகளிலும் வளர்கிறது.

கோரைப்புல்லைப் பதப்படுத்தல்

பச்சையாக அறுத்த கோரைப்புல்லை உலர்த்தி, பிறகு நனையவைத்துப் பின் வேண்டிய வண்ணமூட்டப்படுகிறது. புல் அறுவடைப் பருவம் செப்டம்பர்/அக்டோபரில் அல்லது பிப்ரவரி/மார்ச்சில் அமையும். பச்சையாக அறுத்த புல்லை எப்போதும் ஈரப்பதமில்லாத சூழலில் உலர்த்தல் வேண்டும்; இல்லாவிடில் கருத்துவிடும். உலர்ந்த புல் மஞ்சள்பசுமை நிறமடைந்ததும் பனை நீரில் கொத்திக்க வைத்துப் பின் மறுபடியும் உலர்த்த வேண்டும்.இப்ப்டி உலர்ந்த புல்லை ஓடும் தண்ணீரில்அமிழச் செய்து மூன்று முதல் ஏழு நாட்கள் வரை வைக்கப்படும். அப்போது அது மும்மடங்கு பருத்திடும்.இது மீண்டும் உலர்த்தப்பட்டு நெசவறைக்குக் கொண்டுசெல்லைப்படுகிறது. நெய்த பாயை மறுபடியும் உலர்த்தி, பின்னர் மெருகூட்டப்படும்..

பாய் வகைகள்

சந்தையில் கிடைக்கும் பத்தமடைப் பாய்களில் மூன்று வகையுண்டு. இந்த வகைபாடு நெசவுமுறை சார்ந்தமைகிறது.இவை, முரட்டு நெசவு வகை. நடுத்தர நெசவு வகை, நுண் நெசவு வகை என்பனவாகும். நுண்வகைப் பத்தமடைப் பாயை நெய்ய பயன்படும் கோரையின் புறவுறை உரித்து கிடைக்கும் நுண்புரி பயன்படுகிறது.

பாய் நெய்யும் தறி

பாய் நெய்யும் தறியின் பாவு ஒரு மூங்கில் முக்காலி மீது வைக்கப்பட்டிருக்கும். கோரைப்புரி ஊடை ஊசியில் கோர்த்து கஞ்சி பூசிய பாவிடையில் வடிவமைப்பிற்கேற்ப மேலும் கீழும் செலுத்தப்படும். இச்செயல்முறை துணி நெய்வதைப் போன்றதே. கோரைப்புல்லை மென்மையாக்க தொடர்ந்து தண்ணீர் பயன்படுகிறது. கீழுள்ள படம் பாய் நெய்யும் தறியைக் காட்டுகிறது.

மேற்கோள்கள்

வெளி இணைப்புகள்
பட்டுப்பாயின் கதை- பத்தமடை, தமிழ்நாடு
Pattamadai mats likely to get GI mark soon

தமிழர் பண்பாடு
தமிழர் கைவண்ணக் கலை
புவிசார் குறியீடு பெற்ற தமிழ்நாட்டுப் பொருட்கள்
நிசிகாந்த் துபே

நிஷிகாந்த் துபே, பிகார்  மாநிலத்தைச் சேர்ந்த வணிகர் மற்றும்  பாரதிய ஜனதா கட்சியைச் சேர்ந்தவர். இவர் 1969 ஆம் ஆண்டு சனவரி மாதம் 28ஆம் நாளில் பிறந்தார். இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது,  ஜார்கண்ட் மாநிலத்தின்  கோடா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பதினைந்தாவது மக்களவையிலும் உறுப்பினராக இருந்தார்.

சான்றுகள்

வாழும் நபர்கள்
17வது மக்களவை உறுப்பினர்கள்
16வது மக்களவை உறுப்பினர்கள்
15வது மக்களவை உறுப்பினர்கள்
ஜார்க்கண்ட் அரசியல்வாதிகள்
1969 பிறப்புகள்
பாரதிய ஜனதா கட்சி அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
மேசான்

மேசான் (meson) அடிப்படைத் துகள் ஆகும். இதன் நிறை அணுக்கருத் துகள்களான புரோட்டான், நியூட்ரான் நிறைகளைவிடக் குறைவானது. முதலில், ஆண்டர்சன் என்னும் அறிஞரால் அண்டக்கதிர்களின் ஆய்வின் போது கண்டு பிடிக்கப்பட்டன. பல வகையான மேசான்கள் கண்டு பிடிக்கப்பட்டுள்ளன. மியூ மேசான்கள் (μ mesons-muons) எலக்ட்ரான்களைப் போல் 207 மடங்கு அதிக நிறையுடையன. இவ்வகைத் துகள்கள் நேர் மின்னூட்டத்தையோ, எதிர் மின்னூட்டத்தையோ கொண்டிருக்கின்றன. இவை விரைந்து அழிந்து விடுகின்றன.

μ+  ___ e+  +2υ0

μ-  e-  + 2υ0  என்று நியூட்றினோக்களைக் கொடுத்து அழிகின்றன

சான்றுகள்

மேற்கோள்கள்

அணு இயற்பியல்
துகள் இயற்பியல்
விஜயா (வில்)

விஜயா என்பது இந்து சமய இதிகாசமான மகாபாரதக் கதையில் கூறப்பட்டுள்ள கர்ணனின் வில்லின் பெயராகும். இந்த வில்லானது விஸ்வகர்மாவினால் இந்திரனுக்காக உருவாக்கப்பட்டதாகும். இந்திரன் இவ்வில்லினை பரசுராமருக்கு கொடுத்தார். பிறகு, பரசுராமர் தனது சீடரான கர்ணனுக்கு இவ்வில்லினை தந்தார்.

சான்றுகள்

மேற்கோள்கள்

இந்து தொன்மவியல் ஆயுதங்கள்
விற்கள்
யூத மெய்யியல்

யூத மெய்யியல் அல்லது யூதத் தத்துவம் (Jewish philosophy; ) என்பது யூத சமயத்துடன் தொடர்புபட்ட அல்லது யூதர்களால் நிறைவேற்றப்படும் சகல மெய்யியல்களையும் குறிக்கும். தற்கால யூத அறிவொளி மற்றும் யூத விடுதலை வரை, யூத மெய்யியலானது ராபி (போதக) யூதப் பாரம்பரியத்தினுள் ஒத்திசைவான புதிய கருத்துக்கள் சரிசெய்யும் முயற்சிகளுக்குத் தடையாகவிருந்தது. இதனால் ஒழுங்கமைக்கப்பட்ட உடனடிக் கருத்துக்கள் தனித்துவமாக யூத அறிஞர் கட்டமைப்பு மற்றும் உலக பார்வைக்கு அவசியமில்லை என்றாகியது. தற்கால சமுதாயத்தின் ஏற்றுக்கொள்ளலுடன், யூதர் உலகியல்சார் கல்விகளை உள்வாங்கி அல்லது உலகின் அவசியத்தை சந்திக்கத்தக்க முற்றிலும் புதிய மெய்யியல்களை அவர்களாகவே தற்போது கண்டுகொண்டு வளரச் செய்துள்ளனர்.

பண்டைய யூத மெய்யியல்

விவிலியத்தில் மெய்யியல்
யூதப் போதக இலக்கியம் ஆபிரகாம் ஒரு மெய்யியலாளர் என சிலவேளை நோக்குகிறது. சில மெல்கிசேதேக்கிடமிருந்து ஆபிரகாம் மெய்யியலைக் கற்று அறிமுகப்படுத்தினார் எனக் குறிப்பிடுகிறது. சில யூதர் "உலகப் படைப்பு நூல்" ஆபிரகாமுக்கு உரியதெனக் கருதுகின்றனர்.

இவற்றையும் பார்க்க
சமயத்துக்குரிய மெய்யியல்

உசாத்துணை

வெளி இணைப்புகள் 
 Adventures in Philosophy - Jewish Philosophy Index (radicalacademy.com)
 Survey of Jewish Philosophy (jct.ac.il) 
 Jewish Philosophy, The Dictionary of Philosophy (Dagobert D. Runes)
 Rabbi Haim Lifshitz-articles review Jewish Philosophy 
 Rabbi Marc Angel's Project reflecting a fusion of Modern Orthodoxy and Sephardic Judaism
 "Machone Torath Moshe" with many contributions by Rabbi Michael Shelomo Bar-Ron
 Jewish thought and spirituality - articles and Shiurim in the Yeshiva site.

சமயத்துக்குரிய மெய்யியல்
யூதம்
யூத கலாச்சாரம்
இந்து மெய்யியல்

இந்து மெய்யியல் பாரம்பரியமாக ஆறு ஆஸ்தீக சிந்தனைப் போதனைகளினால் ( "வைதீகம்") அல்லது தரிசனங்களினால் ("நோக்கு") பிரிக்கப்பட்டுள்ளன. ஏனைய நான்கு நாஸ்தீகப் போதனைகளும் ("வைதீகமற்றது") வேதத்தின் மீது சார்ந்திப்பதில்லை. ஆஸ்தீகப் போதனைகள் ஆறும் பின்வருமாறு:

 சாங்கியம், கடவுள் நம்பிக்கையற்ற, இயற்கையிலும் சுய உணர்வு வேதாந்த விளக்கத்திலும் பலமான இருபொருள் வாதம்.
 யோகம், தியானம், சமாதிநிலை, தனிமை என்பவற்றின் போதனை
 நியாயம் அல்லது ஏரணம், அறிவின் மூலத்தைத் தேடல். நியாய சூத்திரங்கள்
 வைசேடிகம், அணுவியலின் புலனறிவாதப் போதனை
 மீமாம்சம், சீரான நடைமுறையின் துறவு எதிர்ப்பு மற்றும் இரகசிய எதிர்ப்புப் போதனை
 வேதாந்தம், வேதத்தினுடைய அறிவின் கடைசிப் பகுதி. இது தற்கால இந்து சமயத்தை ஆட்கொள்ள மத்திய காலத்திற்குப் பின்னான காலத்தில் வந்தது.

நான்கு நாஸ்தீகப் போதனைகள்:
 சர்வாகம்
 ஆசீவகம்
 சமணம்
 பௌத்தம்

ஆயினும், வித்யாரன்யா போன்ற மத்திய கால மெய்யியலாளர்கள் இந்திய மெய்யியலை சைவ, பாணினி, இரசேஸ்வரம் ஆகிய சிந்தனைகள் உட்பட்டவற்றுடனும் மூன்று தேவப் போதனைகளான அத்வைதம், விசிட்டாத்துவைதம், துவைதம் என்பவற்றுடனும் வெவ்வேறாக பதினாறு போதனைகளாகப் பிரிக்கின்றனர்.

இந்து மத வரலாற்றில், ஆறு வைதீக போதனைகளின் வேறுபாட்டுகள் இந்து மதத்தின் "பொற்காலம்" எனப்பட்ட குப்தப் பேரரசு காலத்தில் இருந்தது. வைசேடிகம் மற்றும் மீமாம்சம் என்பனவற்றின் மறைவுடன், வேதாந்தத்தின் பலதரப்பட்ட உப போதனைகள் சமயமத்துக்குரிய மெய்யியலில் பிரதான பிரிவுகளாக ஆதிக்கத்துடன் எழுச்சியுற, மத்திய காலத்தின் பிற்பகுதியில் இது உபயோகமற்றதாக மாறியது. நியாய தத்துவம் 17 ஆம் நூற்றாண்டு வரை புதிய நியாய தத்துவமாக நிலவியபோது, சாங்கியம் தனியான போதனையாக இருக்கும் நிலையை படிப்படியாக இழந்தது, அதேவேளை இதன் கொள்கை யோகா, வேதாந்தம் என்பவற்றுள் உள்வாங்கப்பட்டது. சீக்கியமும்கூட இந்து சமயத்திலிருந்து வளர்ந்தது. ஏனென்றால் இவை இரண்டும் இந்திய துணைக்கண்டத்தில் உருவாக்கப்பட்டதுடன், சீக்கிய உருவாக்குனர்கள் இந்து சமயக் குடும்பங்களிலும், இந்தியாவில் பஞ்சாப் பகுதியின் இந்து சாதிகளிலும் பிறந்தனர். இவ்வாறு சீக்கியம் இந்து கலாச்சார, அரசியல் மூலத்தில் தோன்றியவாறு, சமணமும் பெளத்தமும் இதற்கு முன் உருவாகின.

குறிப்புகள்

வெளி இணைப்புகள்

இந்து மெய்யியல்
இந்து சமயம்
தாம்பரம் தொடருந்து நிலையம்

தாம்பரம் தொடருந்து நிலையம் (Tambaram railway station, நிலையக் குறியீடு: TBM) சென்னை தாம்பரத்தில் உள்ள தொடருந்து நிலையம் ஆகும். இது சென்னை புறநகர்க்கான சென்னைக் கடற்கரை - தாம்பரம் இரயில்வே வலையமைப்பின் முக்கிய முனையங்களில் ஒன்றாகும். இது தாம்பரம், சென்னை புறநகர் பகுதியான மையத்தில் இருந்து 6 கி.மீ. தொலைவில் அமைந்துள்ளது. மேலும் சென்னை நகர மையத்திலிருந்து 27 கி.மீ. தொலைவில் தெற்கே அமைந்துள்ளது. நாளொன்றுக்கு சராசரியாக 3,50,000 பேர் இந்தத் தொடருந்து நிலையத்தை பயன்படுத்துகின்றனர். சுமார் 280 புறநகர் மின்சார ரயில்கள், செங்கல்பட்டு, காஞ்சிபுரம் மற்றும் சென்னை கடற்கரையிலிருந்து தாம்பரத்திற்கு இயக்கப்படுகின்றன.

வரலாறு 

தாம்பரம் தொடருந்து நிலையமே சென்னையில் முதன் முதலாக மின்மயமாக்கப்பட்ட தொடருந்து நிலையமாகும். சென்னை கடற்கரை - தாம்பரம் பகுதி மின்சாரம் கொண்டு 1931ஆம் ஆண்டில் 1.5 கிலோ வோல்ட் டிசி மூலம் சக்தியூட்டப்பட்டது. மூன்றாவது லைனானது 15 சனவரி 1965-ல் மின்மயமாக்கப்பட்டது. தெற்கில் செங்கல்பட்டு வரை 9 சனவரி மாதம் மின்மயமாக்கப்பட்டது. மேலும் 15 சனவரி 1967-ல் அனைத்தும் 25 கிலோ வோல்டாக மாற்றப்பட்டது.

போக்குவரத்து 
ஒவ்வொரு நாளும் 160 தொடருந்துகள், சென்னை கடற்கரை - தாம்பரம் மார்க்கத்திலும், 70 தாம்பரம் - செங்கல்பட்டு மார்க்கத்திலும், 16 தாம்பரம் - காஞ்சிபுரம் இடையேயும் இயக்கப்படுகின்றன. தாம்பரம் நிலையத்தில் பயணச்சீட்டு விற்பனை, புறநகர் நிலையங்களைக் காட்டிலும் மிக அதிகமாகும். 2013 வரை, சுமார் 20,000 மக்கள், தினசரி, தாம்பரம் தொடருந்து நிலையத்தில் பயணச்சீட்டு வாங்கியுள்ளனர்.

பாதுகாப்பு 
2011ஆம் ஆண்டு முதல் மூடிய-மின்சுற்று தொலைக்காட்சி (CCTV) கேமராக்கள், கதவை சட்ட உலோகத்தை கண்டறியும் கருவிகள், சாமான்களை சல்லடை போடும் சாதனங்கள் போன்றவை 4 மில்லியன் ரூபாய் செலவில் நிறுவப்பட்டுள்ளன.

விபத்து விகிதங்கள் 
17 நிலையங்களை உள்ளடக்கிய கிண்டி - செங்கல்பட்டு புறநகர் பிரிவில், குரோம்பேட்டை - தாம்பரம் வரையிலான தொடருந்து பாதையில், ஒரு மாதத்திற்கு சுமார் குறைந்தது 15 விபத்துக்கள் நிகழ்கின்றன.

தொடருந்து நேரங்கள் 
தாம்பரத்தில் அதிகாலை 4 மணி முதல் நள்ளிரவு 12 மணி வரை தொடருந்து வசதி உள்ளது. ஒவ்வொரு 10 நிமிடங்களுக்கும் சென்னைக் கடற்கரை முதல் தாம்பரம் வரை புறநகர் தொடருந்துகள் இயக்கப்படுகின்றன. ஒவ்வொரு 30 நிமிடங்களுக்கும் செங்கல்பட்டு முதல் சென்னைக் கடற்கரை வரை தொடருந்துகள் செல்கின்றன. காலையிலும் மற்றும் மாலையிலும், நிலையம், அலுவலகப் பணியாளர்களால் நிறைந்து காணப்படும்.

மேற்கோள்கள்

வெளி இணைப்புகள் 
 தாம்பரம் தொடருந்து நிலையம்

 

சென்னையில் உள்ள தொடருந்து நிலையங்கள்
சென்னை புறநகர் தொடருந்து நிலையங்கள்
சென்னை தொடருந்து கோட்டம்
செங்கல்பட்டு மாவட்டத்திலுள்ள தொடருந்து நிலையங்கள்
கிறித்தவ மெய்யியல்

கிறித்தவ மெய்யியல் என்பது கிறித்தவ பாரம்பரியத்திலிருந்து வந்த சிறப்புக்களிலிருந்து வளர்ந்த மெய்யியல் ஆகும். இது ஆரம்ப கிறித்தவ காலத்தில் உருவாகி, பின்னர் பல கருத்துருவாக்கங்களுடன் வளர்ந்தது.

ஆரம்பம் 
இயேசு நூல்களை எழுதினார் என்பதற்குச் சான்றுகள் இல்லை. அவரால் மெய்யியல் பற்றியோ அல்லது இறையியல் பற்றியோ எழுதினார் என்பதற்கும் சான்றுகள் இல்லை.

ஆனால், கிறிஸ்துவின் இறப்புடன் கிறித்தவ மெய்யியல் திருத்தூதர்களால் வளரத் தொடங்கியது. யூத உரோம குடிமகனான திருத்தூதர் பவுல் திருமுகங்களையும் மடல்களையும் ஆரம்ப கிறித்தவ திருச்சபைக்கு எழுதினார். இது போதனையாகவும் இறையியலாகவும் இருந்தது. சில இடங்களில், அவர் காலத்து பிரபல்யம் பெற்ற (குறைகூறல், ஐயவாதம், உறுதிப்பாட்டுவாதம்) மெய்யியலாளர்கள் போன்று செயற்பட்டார். திருத்தூதர் பணிகள் என்ற விவிலிய நூலில் பவுல் கிரேக்க மெய்யியலாளர்களுடன் நடத்திய உரையாடல் மற்றும் விவாதம் பற்றி பதிவு செய்யப்பட்டுள்ளது. இது திருமுகங்களிலும் பிரதிபலிக்கிறது. எ.கா: "போலி மெய்யியலாலும் வீணான ஏமாற்றுப் பேச்சாலும்
உங்களை யாரும் கவர்ந்துகொள்ள விடாதீர்கள்." அவருடைய திருமுகங்கள் பிற்கால கிறித்தவ மெய்யியலுக்கு குறிப்பிடத்தக்க மூலமாக மாறியது.

உசாத்துணை

வெளி இணைப்பு
 An introduction to Christian philosophy 

சமயத்துக்குரிய மெய்யியல்
கிறிஸ்தவம்
மேட்டுப்பாளையம்

மேட்டுப்பாளையம் (ஆங்கிலம்:Mettupalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகராட்சி ஆகும்.

மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 66,595 மக்கள் இங்கு வசிக்கின்றார்கள்.இவர்களில் 50% ஆண்கள், 50% பெண்கள் ஆவார்கள். மேட்டுப்பாளையம் மக்களின் சராசரி கல்வியறிவு 73% ஆகும்,  இதில் ஆண்களின் கல்வியறிவு 79%,  பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. மேட்டுப்பாளையம் மக்கள் தொகையில் 10%  ஆறு வயதுக்குட்பட்டோர் ஆவார்கள்.

கல்லூரிகள்

மேட்டுப்பாளையத்தில் தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரியான வனவியல் கல்லூரி மற்றும் ஆராய்ச்சி நிறுவனம் செயல்பட்டு வருகின்றது.

ஆதாரங்கள்

தமிழ்நாடு தேர்வு நிலை நகராட்சிகள்
கோயம்புத்தூர் மாவட்ட நகராட்சிகள்
நான்காம் கிருட்டிணராச உடையார்

நான்காம் கிருட்டிணராச உடையார் (4 சூன் 1884 – 3 ஆகத்து 1940, பெங்களூர் அரண்மனை) மைசூரின் மன்னராக 1894 ஆம் ஆண்டு ஆட்சி பீடம் ஏறினார். தான் இறக்கும் வரை (அதாவது 1940 ஆம் ஆண்டு வரை) இவர் ஆட்சியில் இருந்தார். இவர் ஒரு மெய்யியலாளர் ஆவார். இவர் இறக்கும் போது உலகப் பணக்கார நபர்களுள் ஒருவராக திகழ்ந்தார். அப்போது இவருடைய சொத்து 400 மில்லியன் அமெரிக்க டொலர்கள் ஆகும். 2010 ஆம் ஆண்டில் இதன் மதிப்பு 50 பில்லியன் அமெரிக்க டொலர்கள் ஆகும். இவர் மைசூரை ஆண்ட உடையார் வம்சத்தின் இருபத்து நான்காம் மன்னர் ஆவார். இவர் பிரித்தானியரின் கட்டுப்பாட்டில் இருந்தவர்.

மேற்கோள்கள்

வெளி இணைப்புகள் 

அரிதான புகைப்படங்கள் 

மைசூர் அரசர்கள்
1884 பிறப்புகள்
1940 இறப்புகள்
இந்திய அரசர்கள்
மைசூர்
சிறைச்சாலை

சிறைச்சாலை (prison) என்பது குற்றம் சுமத்தப்பட்டவரையும் குற்றவாளிகளையும் அடைத்து வைக்கும் இடமாகும். இங்கு அரசு சட்ட விதிகளின்படி இவர்கள் தடுத்து வைக்கப்படுவர். சிறைச்சாலையில் தடுத்து வைக்கப்பட்டுள்ளவர்களுக்கு மருத்துவ உதவி, உணவு ஆகியவை இலவசமாக வழங்கப்படும். குற்றவாளிகள் தங்களது குற்றத்திற்கான தண்டனையாக சமூகத்திலிருந்து பிரித்து வைக்கும் நோக்குடன் இங்கு தடுத்து வைக்கப்படுவர். சமூகத்தில் குற்றவாளிக்கு உள்ள அந்தஸ்தைப் பொருத்து, சட்ட விதிகளுக்கு உட்பட்டு தேவையான வசதிகள் வழங்கப்படும். அனுமதியின் பேரிலும், நிர்ணயிக்கப்பட்ட நாட்களிலும் சிறைச்சாலையிலுள்ள கைதிகளை அவர்களின் உறவினர்கள் சந்திக்கலாம். சிறைச்சாலையில் தடுத்து வைக்கப்பட்டவர்கள் சிறப்பு அனுமதியின் பேரில் குறுகிய காலத்திற்கு வெளியே வரலாம்.

மேற்கோள்கள்

 
சட்டம் சார் அமைப்புகள்
சட்டம்
ஆடம் ஹிக்ஸ்

ஆடம் ஹிக்ஸ் () (பிறப்பு: நவம்பர் 28, 1992) ஒரு அமெரிக்க நாட்டு திரைப்பட நடிகர் மற்றும் பாடகர் ஆவார். இவர் தி பாய் நெக்ஸ்ட் டோர் போன்ற பல திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார்.

ஆரம்பகால வாழ்க்கை
ஆடம் ஹிக்ஸ் நவம்பர் 28, 1992ஆம் ஆண்டு லாஸ் வேகாஸ், நெவாடா அமெரிக்காவில் பிறந்தார்.

வெளி இணைப்புகள்  
 
 John Corbett Official Website

மேற்கோள்கள்

1992 பிறப்புகள்
வாழும் நபர்கள்
அமெரிக்க நடிகர்கள்
அமெரிக்க ஆண் திரைப்பட நடிகர்கள்
தொலைக்காட்சி நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்கப் பாடகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
இயன் நெல்சன்

இயன் நெல்சன் () (பிறப்பு: ஏப்ரல் 10, 1995) ஒரு அமெரிக்க நாட்டு திரைப்பட நடிகர் ஆவார். இவர் நடனக் கலைஞராகவும், பாடகராகவும் திறனாற்றியுள்ளார். இவர் 2012ஆம் ஆண்டு வெளியான, த ஹங்கர் கேம்ஸ் என்ற திரைப்படத்தின் மூலம் அறிமுகமானார். அதை தொடர்ந்து தி ஜட்ஜ், தி பாய் நெக்ஸ்ட் டோர் போன்ற சில திரைப்படங்களிலும் மற்றும் டீன் வொல்ப், கிரிமினல் மைண்ட்ஸ் போன்ற தொலைக்காட்சி தொடர்களிலும் நடித்துள்ளார்.

திரைப்படங்கள்

தொலைக்காட்சித் தொடர்கள்

வெளி இணைப்புகள்

மேற்கோள்கள்

1995 பிறப்புகள்
வாழும் நபர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
பாடகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
துனெடின்

துனெடின் (Dunedin,  )நியூசிலாந்தின் தெற்குத் தீவின் இரண்டாவது மிகப்பெரும்  நகரமாகும்; ஒடேகோ வலயத்தின் முதன்மை நகரமாகவும் விளங்குகின்றது.

ஒடேகோ துறைமுகத்தைச் சூழ்ந்துள்ள குன்றுகளிலும் பள்ளத்தாக்குகளிலும் இந்த நகரம் அமைந்துள்ளது. இப்பகுதிகள் அணைந்த எரிமலையின் மிச்சங்களால் ஆனவை.  இங்கு ஒடேகோ பல்கலைக்கழகம் அமைந்துள்ளது.

இரட்டை நகரங்கள் 
துனெடின் உலகின் பல நகரங்களுடன் இரட்டை நகரமாக்கப்பட்டுள்ளது. இவற்றில் சில:

மேற்சான்றுகள்

வெளி இணைப்புகள் 
 Dunedin City Council official website
 Tourism Dunedin
 

நியூசிலாந்து நகரங்கள்
தெற்குத் தீவு
மெக்சிக்கோ விடுதலைப் போர்

மெக்சிக்கன் சுதந்திரப் போர் (எசுப்பானியம்:Guerra de Independencia de México) என்பது புதிய எசுப்பானியாவிற்கு எதிராக சுதந்திரத்திற்காக மெக்சிக்கோ மக்கள் மேற்கொண்ட ஆயுதமேந்திய போர் ஆகும். 1810 ஆம் ஆண்டும் செப்டெம்பர் மாதம்16 ஆம் திகதி ஆரம்பமாகி 1821 செப்டெம்பர் 27 நாளன்று முடிவடைந்தது.

மேற்கோள்கள்

வெளி இணைப்புகள்
மெக்சிகன் சுதந்திர தளபதிகள் 

போர்கள்
வட அமெரிக்கா
மெக்சிக்கோவின் வரலாறு
வில்சன் விளைவு

வில்சன் விளைவு (Wilson effect ) என்பது மின்கடவா பொருள் ஒன்று ஒரு காந்தப் புலத்தில் நகரும் போது, நகரும் திசைகளுக்கு செங்குத்தான திசைகளில் மின்னூட்டம் தோன்றுகின்றன. வில்சன் மின்கடவாப் பொருளாக உள்ளும் புறமும் உலோகப் பூச்சுடைய பொள்ளல் உருளையை காந்தப் புலத்தில் சுழற்றுவதன் மூலம் இவ்விளைவினை விளக்கிக் காட்டினார். உலோகப் பரப்புகள் மின்னூட்டம் பெற்றன. சுழல்திசை மாறும் போது மின்னூட்டமும் திசை மாற்றமடைகிறது.

சான்றுகள்
 A dictionary of science -ELBS

மேற்கோள்கள்

இயற்பியல்
பிசாசு (2014 திரைப்படம்)

பிசாசு என்பது மிஷ்கின் இயக்கம் மற்றும் எழுத்தில் இயக்குநர் பாலாவின் தயாரிப்பில் வெளிவந்த ஓர் இந்திய தமிழ் திகில் திரைப்படமாகும். இத்திரைப்படத்தில் புதுமுகங்களான கதையின் நாயகர் நாகா, நாயகி பிரயாகா மார்டின் மற்றும் இவர்களுடன் ராதாரவி, இராஜ்குமார், அஸ்வத் ஆகியோரும் நடித்துள்ளனர். திரைப்படம் சய ஆண்டு மார்கழி மாதம் ௪ம் நாள் (19 திசம்பர் 2014) வெளிவந்து பெரும் வரவேற்பைப் பெற்றது.

நடிப்பு 
 நாகா (சித்தார்த்தாக)(அறிமுகம்)
 பிரியாகா மார்ட்டின் (பவாணி)
 ராதாரவி (பவாணியின் தந்தை)
 இராஜ்குமார் (யோகி)
 அஸ்வத் (பத்ரி)
 கல்யாணி நடராசன் (சித்தார்த்தின் தாய்)
 ஹரீஸ் உத்தமன் (கோபக்கார கணவர்)
 கனி கஸ்தூரி (கோபக்கார கணவரின் மனைவி)

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
திகில் திரைப்படங்கள்
ராதாரவி நடித்த திரைப்படங்கள்
பிரிஞ்சாங் மலை

பிரிஞ்சாங் மலை (மலாய் மொழி: Gunung Brinchang; ஆங்கிலம்: Mount Brinchang) என்பது மலேசியா, பகாங், பேராக் மாநிலங்களின் எல்லையில் அமைந்து உள்ளது. கேமரன் மலையில் இரண்டாவது உயர்ந்த மலையாகும். இந்த மலையின் உச்சியை வாகனங்களின் மூலமாகவும் சென்று அடையலாம்.  

சாலை வழியாக மலை உச்சியை சென்று அடையக் கூடிய மலேசிய மலைகளில், பிரிஞ்சாங் மலையும் ஒன்றாகும். மலேசியாவில் மிக உயரமான இடத்தில் இருக்கும் சாலைகளில், இந்த பிரிஞ்சாங் மலைச் சாலை தான் முதலிடம் வகிக்கிறது. பிரிஞ்சாங்நகரில் இருந்து, மலை உச்சிக்குச் செல்ல 12 கி.மீ. சாலை போடப்பட்டு இருக்கிறது. நடந்து சென்றால் மூன்று மணி நேரத்தில் மலை உச்சியைச் சென்று அடையலாம்.

பாசிபடிந்த பாறைகள்

தித்திவாங்சா மலைத் தொடரில் அமைந்துள்ள இந்த மலையின் உச்சியில், வானொலி தொலைக்காட்சி கோபுரங்களும், 15 மீட்டர் உயரம் கொண்ட ஒரு கண்காணிப்பு கோபுரமும் உள்ளன. அங்கு இருந்து தித்திவாங்சா மலைத்தொடரை நன்கு பார்க்க முடியும். பிரிஞ்சாங் மலையின் உச்சியில் பாசிபடிந்த பாறைகளும் தாவரங்களும் நிறைய உள்ளன. 

முன்பு பிரிஞ்சாங் மலையில் பல அபூர்வமான மலைவாழ் சிறு விலங்குகள் இருந்தன. சில அரிய வகை தாவரங்களும் இருந்தன. அவற்றின் எண்ணிக்கை அண்மைய காலங்களில் மிகவும் குறைந்து விட்டன.  மலை உச்சிக்குச் செல்லும் சுற்றுப் பயணிகள் அந்தத் தாவரங்களையும் சிறுவிலங்குகளையும் எளிதாகக் கடத்தி வந்தனர். 

அதனால், அந்த மலையின் தாவர அரியத் தன்மை பாதிக்கப் பட்டது. அதைத் தடுக்கும் வகையில், அரசு அதிகாரிகள் இப்போது கடுமையான விதிமுறைகளை அமல்படுத்தி வருகின்றனர்.

மேற்கோள்கள்

இவற்றையும் பார்க்க 
 மலேசிய மலைகளின் பட்டியல்

வெளி இணைப்புகள்

மலேசிய மலைகள்
பகாங்
பேராக்
இவான் ரசேல் வூட்

இவான் ரசேல் வூட் (Evan Rachel Wood, பிறப்பு: செப்டம்பர் 7, 1987) ஒரு அமெரிக்க நாட்டுத் திரைப்பட நடிகை ஆவார். இவர் பாடகி, குரல் நடிகை, விளம்பர நடிகை எனப் பன்முகம் கொண்டவர் ஆவார்.

2016 இலிருந்து எச்பிஓ தொலைக்காட்சித் தொடர் வெஸ்ட்வொர்ல்டு இல் நடித்து வருகிறார்.

ஆரம்பகால வாழ்க்கை
இவர் 1987ஆம் ஆண்டின் செப்டம்பர் ஏழாம் நாளில் அமெரிக்காவின் வட கரொலைனா மாகாணத்தின் ராலீயில் பிறந்தார். இவரின் தந்தையான ஐரா: டேவிட் வூட் III, திரைப்பட நடிகர், பாடகர் நாடக இயக்குநர் எனப் பன்முகம் கொண்டவர் ஆவார். இவரின் தாய் சாரா லின் மூரே, திரைப்பட நடிகை, திரைப்பட இயக்குநர், நடிப்பு பயிற்சியாளர் எனப் பன்முகம் கொண்டவர். இவருக்கு ஐரா: டேவிட் வூட் IV என்ற ஒரு சகோதரன் உண்டு. இவரும் திரைப்பட நடிகர் ஆவார்.

மேற்கோள்கள்

வெளி இணைப்புகள்  
 
 
 

1987 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்கப் பாடகிகள்
அமெரிக்க குழந்தை நட்சத்திரங்கள்
அமெரிக்கத் திரைப்பட நடிகைகள்
அமெரிக்க நாடக நடிகைகள்
அமெரிக்க தொலைக்காட்சி நடிகைகள்
யூத நடிகைகள்
சாம் பல்லாடியோ

சாம் பல்லாடியோ () (பிறப்பு: 21 நவம்பர் 1986) ஒரு இங்கிலாந்து நாட்டு நடிகர் ஆவார். இவர் இசைக்கலைஞர், குரல் நடிகர் எனப் பன்முகம் கொண்டவர் ஆவார். இவர் 7 லைவ்ஸ் ரன்னர், ரன்னர் போன்ற திரைப்படங்களிலும், டாக்டர்கள், நாஷ்விலே போன்ற தொலைக்காட்சி தொடர்களிலும் நடித்துள்ளார்.

திரைப்படங்கள்
 2011: 7 லைவ்ஸ் 
 2013: ரன்னர், ரன்னர்
 2015: ஸ்ட்ரேஞ் மேஜிக் (குரல் மட்டும்)

சின்னத்திரை
 2011: டாக்டர்கள்
 2011: தி ஹவர்
 2012: கார்டினல் பர்ன்ஸ்
 2012: நாஷ்விலே

வெளி இணைப்புகள்  

1972 பிறப்புகள்
வாழும் நபர்கள்
தொலைக்காட்சி நடிகர்கள்
அமெரிக்க தொலைக்காட்சி நடிகர்கள்
இசைக் கலைஞர்கள்
குரல் நடிகர்கள்
ஆங்கிலேய நடிகர்கள்
1986 பிறப்புகள்
ஆல்ஃப்ரெட் மோலினா

ஆல்ஃப்ரெட் மோலினா () (பிறப்பு: 24 மே 1953) ஒரு இங்கிலாந்து நாட்டு நடிகர் ஆவார். இவர் குரல் நடிகராகவும் பணியாற்றியுள்ளார். இவர் ஸ்பைடர்-மேன் 2, த டா வின்சி கோட் போன்ற பல திரைப்படங்களில் நடித்துள்ளார். இவர் ரங்கோ, ஸ்ட்ரேஞ் மேஜிக் போன்ற திரைப்படங்களுக்கு குரல் கொடுத்துள்ளார்.

வெளி இணைப்புகள்  
 
 
 Alfred Molina interviewed on Downstage Center XM Radio  at American Theatre Wing, November 2004
 Working in the Theatre: Performance  video seminar at American Theatre Wing, April 1998
 Q&A: Alfred Molina
 Alfred Molina — Interview with ABILITY Magazine

1953 பிறப்புகள்
வாழும் நபர்கள்
அமெரிக்கத் திரைப்பட நடிகர்கள்
அமெரிக்க தொலைக்காட்சி நடிகர்கள்
குரல் நடிகர்கள்
ஆங்கிலேய நடிகர்கள்
பி. கே. என். கலை மற்றும் அறிவியல் கல்லூரி

பி. கே. என். கலை மற்றும் அறிவியல் கல்லூரி தமிழ்நாடு, மதுரை மாவட்டம் திருமங்கலத்திலுள்ள ஓர் இருபாலர் கல்லூரி ஆகும். 1996ஆம் ஆண்டு திருமங்கலம் பாண்டியகுல சத்திரிய நாடார் உறவின்முறையினரால் ஆரம்பிக்கப்பட்டது. மதுரை காமராசர் பல்கலைக்கழகத்தின் உறுப்புக் கல்லூரியான இக்கல்லூரி, திருமங்கலம் வட்டத்தில் ஆரம்பிக்கப்பட்ட முதல் கலைக் கல்லூரியாகும்.

வெளி இணைப்புகள் 
கல்லூரியின் இணையதளம்

இவற்றையும் பார்க்க 
 பி. கே. என். வித்யாசாலா

திருமங்கலம்
மதுரை காமராசர் பல்கலைக்கழக இணைவுக்கல்லூரிகள்
மதுரை மாவட்டத்திலுள்ள தனியார் கலைக் கல்லூரிகள்
திரிங்காப்

திரிங்காப் (ஆங்கிலம், மலாய் மொழி: Tringkap) என்பது மலேசியா, பகாங், கேமரன் மலையில் உள்ள ஒரு சிறு நகரம் ஆகும். தாப்பா நகரில் இருந்து 72 கி.மீ. தொலைவிலும், கோலாலம்பூரில் இருந்து 215 கி.மீ. தொலைவிலும் இருக்கிறது. இந்த நகருக்கு மிக அருகாமையில் இருப்பது பிரிஞ்சாங் நகரம். திரிங்காப்பில்  இருந்து 7 கி.மீ. தொலைவில் இருக்கிறது. 

முதன் முதலில் தேயிலை பயிர் செய்வதற்காக வந்த பிரித்தானியர்கள், இங்குதான் முதன்முதலில் தங்களுடைய அலுவலகங்களை அமைத்துக் கொண்டனர். போ தேயிலை நிறுவனத்தின் அலுவலகங்கள் முன்பு இங்குதான் இருந்தன. அதனால், சீனர்கள் இந்த இடத்தை டாய் கோங் சி (Dai Gong Si) என்று அழைக்கின்றனர்.

பொது

திரிங்காப் தேனீப் பண்ணை

இங்கு தியோங்ஹுவா பிரிவைச் சேர்ந்த சீனர்கள் மிகுதியாக வாழ்கின்றனர். இவர்களில் பெரும்பாலோர் காய்கறி பயிர் செய்கின்றனர் அல்லது சிறிய அளவிலான மலர்ப் பண்ணைகளை வைத்து இருக்கின்றனர். இங்கு பல காய்கறித் தோட்டங்கள் உள்ளன. திரிங்காப்பில் உள்ள தேனீப் பண்ணை (Tringkap Bee Farm) பிரசித்தி பெற்றது. 

கேமரன் மலைக்குச் செல்வதற்கு இரு சாலைகள் உள்ளன. முதல் வழி தாப்பாவில் இருந்து கேமரன் மலைக்குச் செல்லும் வழி. மற்றொன்று சிம்பாங் பூலாய், குவா மூசாங் வழியாகக் கேமரன் மலைக்குச் செல்லும் வழி. இந்த வழிகளில் இரண்டாவது வழியைப் பயன்படுத்துபவர்கள் கம்போங் ராஜா, ரோஸ் வெளி எனும் ரோஜா பண்ணை (Rose Valley), தேனீப் பண்ணையைத் தாண்டி திரிங்காப் நகரத்திற்கு வர வேண்டும்.

திரிங்காப் ரோஜா பண்ணை

இங்குள்ள ரோஜா பண்ணை மிகவும் பிரசித்தி பெற்றது. 450 வகையான் ரோஜாக்கள் உள்ளன. இந்த பண்ணையில் நுழைந்ததுமே ரோஜா வாசனை மூக்கைத் துளைக்கும். இங்கே அரிய கேமரன் மலை காட்டு ரோஜாக்களும் உள்ளன.

திரிங்காப் நகரத்திற்கு அருகாமையில் உள்ள மற்ற நகரங்கள் ரிங்லெட், தானா ராத்தா, திரிங்காப், கோலா தெர்லா, கம்போங் ராஜா.

மேற்கோள்

மலேசிய நகரங்கள்
பகாங் நகரங்கள்
பகாங்
பிரிசுபேன் துடுப்பாட்ட அரங்கம்

பிரிசுபேன் துடுப்பாட்ட அரங்கம் (Brisbane Cricket Ground), பரவலாக தி காபா, ஆஸ்திரேலியாவின் குயின்ஸ்லாந்து மாநிலத் தலைநகரான பிரிசுபேனின் முதன்மை விளையாட்டரங்கமாகும்.  இது அமைந்துள்ள ஊல்லூன்காபா புறநகர்பகுதியின் பெயரால் காபா என அழைக்கப்படுகின்றது.

1895இல் துடுப்பாட்டம் விளையாட ஏதுவாக இந்த அரங்கம் ஒதுக்கப்பட்டது; நாடாளுமன்ற அணிக்கும் இதழாளர் அணிக்கும் இடையே முதல் துடுப்பாட்டம் திசம்பர் 19, 1896இல் நடைபெற்றது. இதற்கு முன்னதாக துடுப்பாட்டங்கள் 'கிரீன் ஹில்சில்' (தற்போது நார்தெர்ன் பஸ்வே அமைந்துள்ளது) நடைபெற்று வந்தன. since at least the early 1860s.

காபாவில் முதல்நிலை துடுப்பாட்டத்தைத் தவிர 1931 வரை  கண்காட்சி மைதானமாகவும்  பயன்படுத்தப்பட்டு வந்தது. முதல் தேர்வுத் துடுப்பாட்டம் ஆஸ்திரேலியாவிற்கும்  தென்னாபிரிக்காவிற்கும் இடையே 1931ஆம் ஆண்டு நவம்பர் 27 முதல்  திசம்பர் 3 வரை நடைபெற்றது.

கடந்த ஆண்டுகளில், காபா அரங்கம் தட களப் போட்டிகள், ஆஸ்திரேலியக் காற்பந்தாட்டம், அடிபந்தாட்டம், கச்சேரிகள், துடுப்பாட்டப் போட்டிகள், மிதிவண்டியோட்டம், இரக்பி கூட்டிணைவு, இரக்பி யூனியன், சங்கக் கால்பந்து மற்றும்  மட்டக்குதிரை பந்தயங்களுக்கு பயன்படுத்தப்பட்டுள்ளது.

1993க்கும் 2005க்கும் இடையே காபா அரங்கம் A$128,000,000 செலவில் ஆறு முறை மீளமைக்கப்பட்டுள்ளது.  ஆடுகளத்தின் அளவைகள்: கிழக்கு-மேற்காக 170.6 மீட்டர்கள்; வடக்கு-தெற்காக 149.9 மீட்டர்கள். இதனால் உயர்நிலை ஆத்திரேலியக் காற்பந்தாட்டங்களை இங்கு நடத்த இயலும். 42,000 பார்வையாளர்கள் அமரக்கூடிய வசதி கொண்டுள்ளது.

மேற்சான்றுகள்

வெளி இணைப்புகள் 

 பிரிசுபேன் துடுப்பாட்ட அரங்கம் – குயின்சுலாந்து அரசு சட்டவாக்க சட்டம், 1993 (.பி.டி.எவ்)
 பிரிசுபேன் துடுப்பாட்ட அரங்கம் – புள்ளிவிவர மேலோட்டம் (தேர்வுத் துடுப்பாட்டம்) – ஹௌஸ்டாட்! மைதானப் புள்ளிவிவரங்கள்
 பிரிசுபேன் துடுப்பாட்ட அரங்கம் மீளமைப்பு, பிரிசுபேன், QLD 

ஆத்திரேலியத் துடுப்பாட்டத் திடல்கள்
குயின்ஸ்லாந்து
எஃப். எக்ஸ். சி. நடராசா

எஃப். எக்ஸ். சி. நடராசா (21 சூலை 1911 - 16 மார்ச்சு 1997 ) ஈழநாட்டின் யாழ்ப்பாணத்தில் உள்ள காரைநகரில் தோன்றியவர். மகாவித்துவான் என்றும், எழுத்தாளர் என்றும் பலராலும் அறியப்பட்டவர். இவர் உருவாக்கிய மட்டக்களப்பு மான்மியம் என்னும் நூல் மிகவும் சிறப்பு வாய்ந்த ஒன்றாகும்.

கல்வி
	காரைநகர் அம்பலச் சட்டம்பியார், சுளிபுரம் அதிபர். சு. சிவபாதசுந்தரம், காரைநகர் உடையார் நாகலிங்கம், காரைநகர் சபாபதிப்பிள்ளை ஆகியோரிடம் தமிழ் இலக்கண இலக்கியங்களை ஆரம்பத்தில் கற்றார். பின்னர் சுவாமி விபுலானந்தரைக் குருவாகக் கொண்டு பாலபண்டிதம் கற்றார். மட்டக்களப்பு கத்தோலிக்கப் பாடசாலைகளில் ஞானச் சகோதரர்களின் ஆதரவில் வளர்ந்தார். அக்காலத்தில் அருட் சகோதரர் இன்னாசிமுத்து, அருட் சகோதரர் பிலிப்பு ஆகியோரிடமும் கற்க நேர்ந்தது.

எழுதிய நூல்கள்

மட்டக்களப்பு மான்மியம்
காரைநகர் மான்மியம்
ஈழத்துத் தமிழ் நூல் வரலாறு
ஈழத்து நாட்டார் பாடல்கள்

மேற்கோள்கள்

1911 பிறப்புகள்
1997 இறப்புகள்
மட்டக்களப்பு மாவட்ட நபர்கள்
யாழ்ப்பாணத்து நபர்கள்
ஈழத்து எழுத்தாளர்கள்
மேற்கு ஆஸ்திரேலிய துடுப்பாட்ட சங்க அரங்கம்

வாக்கா அரங்கம் (WACA Ground, ) மேற்கு ஆஸ்திரேலியாவின் பேர்த்தில் உள்ள விளையாட்டரங்கம் ஆகும்.  இந்த அரங்கத்தின் பெயர் இதன் உரிமையாளர்களும் இயக்குபவர்களுமான மேற்கு ஆத்திரேலிய துடுப்பாட்ட சங்கத்தின் ஆங்கில முதலெழுத்துக்களின் தொகுப்பாகும். 

வாக்கா அரங்கம் 1890களிலிருந்து மேற்கு ஆத்திரேலியாவின் "துடுப்பாட்டத் தாயகமாக" விளங்குகின்றது.  1970–71 தொடர் முதல்  தேர்வுத் துடுப்பாட்டம் இங்கு ஆடப்படுகின்றது. இந்த அரங்கம் மேற்கு ஆத்திரேலியாவின் முதல்தரத் துடுப்பாட்ட அணியான வெஸ்டர்ன் வாரியர்சின் தாயக அரங்கமாக விளங்குகின்றது. தவிரவும் மகளிர் தேசிய துடுப்பாட்ட கூட்டிணைவு அணிக்கும்   வெஸ்டர்ன் ஃபூரி அணிக்கும் தாயக அரங்கமாக விளங்குகின்றது.  பிக் பேஷ் லீக் ஆட்டங்களில்  பேர்த் இசுகார்ச்சர்சு அணி இங்கு விளையாடுகின்றது; இந்த ஆட்டங்களில் இந்த அரங்கம்   #உலை எனக் குறிப்பிடப்படுகின்றது.

வாக்காவிலுள்ள துடுப்பாட்ட ஆடுகளம் உலகில் மிகவும் விரைவான, எழும்புகின்ற தன்மையுடையதான ஆடுகளங்களில் ஒன்றாக உள்ளது. ஆடுகளத்தின் புறப்பரப்பும் பந்து விரைந்தோடுமாறு உள்ளது. இக்காரணங்களாலும் மதியத்திற்குப் பின்னர் வீசும் கடற்காற்றாலும் இந்த அரங்கம் விரைவுப் பந்து வீச்சாளர்களுக்கும் துயல்பந்து வீச்சாளர்களுக்கும் விருப்பமான அரங்கமாக உள்ளது. இந்த அரங்கத்தில் மிகவும் விரைவாக ஓட்டங்களும் எடுக்கப்பட்டுள்ளன – திசம்பர் 2014 நிலவரப்படி, மிக விரைவாக அடிக்கப்பட்டுள்ள தேர்வு நூறுகளில் நான்கு வாக்காவில் அடிக்கப்பட்டுள்ளன.

துடுப்பாட்டத்தைத் தவிர இந்த அரங்கம் தடகள விளையாட்டுகள், அவுஸ்திரேலியக் காற்பந்தாட்டம், அடிபந்தாட்டம், சங்கக் கால்பந்து, இரக்பி லீக், இரக்பி யூனியன் போன்ற பிற விளையாட்டுக்களுக்கும் பயன்படுத்தப்பட்டு வந்துள்ளது; ஆனால் அண்மைக்காலங்களில் இந்த விளையாட்டுக்கள் மாற்று அரங்கங்களில் ஆடப்படுகின்றன.  பல முன்னணி இசைக் கச்சேரிகளும் இங்கு நிகழ்த்தப்படுகின்றன.

மேற்சான்றுகள்

வெளி இணைப்புகள்

வாக்கா அலுவல்முறை வலைத்தளம்
கிரிக்இன்போவில் திடல் பற்றிய குறிப்பு

ஆத்திரேலியத் துடுப்பாட்டத் திடல்கள்
வாணியாறு

வாணியாறு என்னும் ஆறு தென்பெண்ணை ஆற்றின் துணை ஆறாகும். இவ்வாறு சேர்வராயன் மலையில் ஏற்காடுக்கு அருகில் தோன்றி தருமபுரி மாவட்டம், பாப்பிரெட்டிப்பட்டி வட்டம் பொம்மிடி, பாப்பிரெட்டிப்பட்டிப் பகுதிகளில் பாய்ந்து அரூரைக் கடந்தது இப்பகுதிகளை செழுமையாக்கி பாம்பாற்றாேடு கலந்து சிறிது தூரத்தில் பெண்ணையாற்றாேடு சேர்கிறது.  இவ்வாற்றின் குறுக்கே வாணியாறு அணை என்னும் பெயரில் பாப்பிரெட்டிப்பட்டி அருகேயுள்ள முள்ளிக்காடு என்ற இடத்தில் அணை கட்டப்பட்டுள்ளது.

குறிப்புகள்

கிருஷ்ணகிரி மாவட்ட ஆறுகள்
தருமபுரி மாவட்டத்தில் ஓடும் ஆறுகள்
தென்பெண்ணை ஆற்றின் துணை ஆறுகள்
பெல்லரைவ் ஓவல் அரங்கம்

பெல்லரைவ் ஓவல் (Bellerive Oval),  பரவலாக புரவலர் பெயரால் பிளென்டுஇசுடோன் எரீனா (Blundstone Arena), என அறியப்படும் இந்த விளையாட்டரங்கம் ஆஸ்திரேலியாவின் தாசுமேனியாவின் ஹோபார்ட்டின் கிழக்குக் கடலோரத்தில் கிளாரன்சு நகரின் பெல்லரைவ் புறநகர்ப்பகுதியில் அமைந்துள்ளது; இங்கு  முதன்மையாக துடுப்பாட்டம் மற்றும் ஆத்திரேலியக் காற்பந்தாட்ட போட்டிகள் நடத்தப்படுகின்றன.  தாசுமேனியாவில் பன்னாட்டுத் துடுப்பாட்டப் போட்டிகளை நடத்தும் ஒரே இடமாக இந்த அரங்கம் விளங்குகின்றது. 16,000 பேர் அமரக்கூடிய இந்த அரங்கத்தில் சாதனை வருகைப்பதிவாக 2003ஆம் ஆண்டில் ஆத்திரேலியா, இங்கிலாந்து ஆட்டத்தின்போது 16,719 பேர் கண்டு களித்தனர்.

இது மாநில துடுப்பாட்ட அணிகளின் விளையாட்டரங்கமாக உள்ளது; தாசுமேனியப் புலிகள், ஓபர்ட்டு அரிக்கேன்சு அணிகளின் தாயக அரங்கமாக உள்ளது. இங்கு 1988 முதல் ஒருநாள் பன்னாட்டுத் துடுப்பாட்ட ஆட்டங்களும் 1989 முதல் பன்னாட்டுத்  தேர்வு ஆட்டங்களும் நடைபெறுகின்றன.  $16 மில்லியன் செலவில் மேம்பாடுகள் மேற்கொள்ளப்பட்டு 2002 இறுதியில் முடிவுற்றது.

மேற்கோள்கள்

ஆத்திரேலியத் துடுப்பாட்டத் திடல்கள்
தாஸ்மானியா
குலங்கிழார்

குலங்கிழார் என்போர் கோயில் அர்ச்சகர்களாகிய சிவப்பிராமணர்கள் ஆவர்.

பல்லவர், பாண்டியர் காலம்
பல்லவர் ஆட்சியிலும், பாண்டியர் ஆட்சியிலும் கோயில் அர்ச்சகர்களாகிய சிவப்பிராமணர்கள் குலங்கிழார்கள் என்று அழைக்கப்பட்டனர்.

பொருள்
குலம் என்பது கோயிலைக் குறிக்கும். கிழார் தலைமையுடையவர், மேலானவர் என்ற பொருளைத் தரும்.

சிறப்பு
திருமால் கோயில் அர்ச்சகர்களும், சிவன் கோயில் அர்ச்சகர்களும் குலங்கிழார்கள் என்ற சிறப்புப் பெயரினைப் பெற்றிருந்தனர்.

மேற்கோள்கள்
<references>

பிராமணர்
தமிழர் வாழ்வியல்
சுருதி (நடிகை)

சுருதி (, 18 செப்டம்பர்) தென்னிந்திய நடிகையாவார். இவர் 120 கன்னடத் திரைப்படங்களில் நடித்துள்ளார். தமிழ், மலையாளம் ஆகிய மொழித் திரைப்படங்களில் நடித்துள்ளார். இவர் பிலிம் பேர் விருதினை நான்கு முறை வென்றுள்ளார்.

திரைப்படங்கள்

மேற்கோள்கள்

வெளி இணைப்புகள் 
 Shruti at the ஐ.எம்.டி.பி இணையத்தளம்
 Sruthi at MSI

1975 பிறப்புகள்
1976 பிறப்புகள்
வாழும் நபர்கள்
கன்னடத் திரைப்பட நடிகைகள்
இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
பிலிம்பேர் விருதுகள் வென்றவர்கள்
தென்னிந்திய பிலிம்பேர் விருதுகளை வென்றவர்கள்
ஹாசன் மாவட்ட நபர்கள்
தமிழ்த் தொலைக்காட்சி நடிகைகள்
ஜூன் ஆர்

ஜூன் ஆர் 2006 ஆம் ஆண்டில் வெளிவந்த ஒரு தமிழ்த் திரைப்படமாகும். இத்திரைப்படத்தினை ரேவதி வர்மா இயக்கியுள்ளார். இத்திரைப்படத்தில் ஜோதிகா, குஷ்பூ, சரிதா, பிச்சூ மேனன் ஆகியோர் நடித்துள்ளனர். படத்தின் ஒலிப்பதிவு சாரத்து என்பவரால் செய்யப்பட்டது. 2005 ஆம் ஆண்டு செப்டம்பர் மாதம் 10 ஆம் தேதியன்று சென்னையில் உள்ள கிரீன் பார்க் விடுதியில் பாலமுரளி கிருஷ்ணாவால் இசை வெளியிடப்பட்டது.

நடிகர்கள்
ஜோதிகா - ஜூன் ஆர்
குஷ்பூ = அமுதா
சரிதா - ராஜலட்சுமி
பிஜூ மேனன் = அருண்
சூர்யா - ராஜா (கௌரவத் தோற்றம்)
 சித்தார்த் வேணுகோபால்

ஆதாரங்கள்

வெளி இணைப்புகள் 
 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
ஜோதிகா நடித்த திரைப்படங்கள்
குஷ்பூ நடித்த திரைப்படங்கள்
சம்மு காசுமீர் மக்களின் சனநாயக கட்சி

சம்மு காசுமீர் மக்களின் சனநாயக கட்சி என்பது சம்மு காசுமீர் மாநில அரசியல் கட்சியாகும். 1998இல் இதை முன்னாள் உள்துறை அமைச்சரான முப்தி முகமது சயீத் தொடங்கினார். இக்கட்சி அக்டோபர் 2002இல் மாநில ஆட்சியைக் கைப்பற்றியது. 2004 மக்களவையிலும் மாநிலங்களவையிலும் தலா ஒரு உறுப்பினரைக் கொண்டிருந்ததுடன் ஐக்கிய முற்போக்குக் கூட்டணியில் அங்கம் 2009 வரை பங்கு பெற்றது. 

தற்போது இக்கட்சியின் தலைவராக மெகபூபா முப்தி உள்ளார்,. முப்தி முகமது சையது சம்மு காசுமீர் மக்களின் சனநாயக கட்சியும் காங்கிரசும் இணைந்த கூட்டணி அரசுக்கு அக்டோபர் 2002 முதல் நவம்பர் 2005 வரை தலைமையேற்று முதல்வராகப் பணியாற்றினார். 

சம்மு காசுமீர் மக்களின் சனநாயகக் கட்சி தற்சார்பு அரசு (இறையாண்மையுடைய அரசு) என்ற கொள்கையுடையது. இது தன்னாட்சி என்பதிலிருந்து வேறுபாடானது. இது இறையாண்மையுடைய அரசு என்ற அரசியல் தத்துவத்தை நம்பும் கட்சியாகும். சம்மு காசுமீர் மக்கள் மேம்பாடு அடைய வேண்டும் என்பதில் இது உறுதியாய் உள்ளது. சம்மு காசுமீருக்கு புதிய அரசியல் அதிகாரங்கள் கிடைப்பதற்காகப் பேச்சுவார்த்தையிலும் ஈடுபடுகிறது.  2014 மக்களவைத் தேர்தலில் இக்கட்சி மூன்று தொகுதிகளில் வென்றது. 2014 சட்டமன்ற தேர்தலில் 28 தொகுதிகளில் வென்று அதிக உறுப்பினர்களைக் கொண்ட கட்சியாக உள்ளது.

2014ஆம் ஆண்டு நடந்த மக்களவைத் தேர்தலில் மெகபூபா முப்தி அனந்நாக் மக்களவை தொகுதியில் இருந்தும் 2014ஆம் ஆண்டு நடந்த சட்டமன்ற தேர்தலில் முப்தி முகமது சையது அனந்நாக் சட்டமன்ற தொகுதியில் இருந்தும் தேர்ந்தெடுக்கப்பட்டார்கள். முப்தி முகமது சையது பிப்ரவரி 28, 2015 அன்று சம்மு காசுமீர் மாநில முதல்வராகப் பதவியேற்றார்.

மேற்கோள்கள்

இந்திய அரசியல் கட்சிகள்
1999இல் நிறுவப்பட்ட அரசியல் கட்சிகள்
சம்மு காசுமீர் அரசியல் கட்சிகள்
கீசாங்

கீசாங் (ஆங்கிலம், மலாய் மொழி: Kesang) என்பது மலேசியா, மலாக்கா, ஜாசின் மாவட்டத்தில் உள்ள ஒரு சிறு நகரம் ஆகும். ஜாசின் நகரில் இருந்து 7 கி.மீ. தொலைவிலும், மலாக்கா மாநகரில் இருந்து 26 கி.மீ. தொலைவிலும் இருக்கிறது.

கீசாங் சிறுநகரம் ஒரு சமவெளியில் அமைந்து இருக்கிறது. முன்பு காலத்தில் ஈயக் கனிமத்திற்கு பெயர் போன இடம். ஈயம் தோண்டி எடுக்கப்பட்ட இடங்கள் இப்போது ஈயக் குட்டைகளாக மாறியுள்ளன. அந்தக் குட்டைகளில் இப்போது மீன்கள் வளர்க்கப் படுகின்றன. மீன் வளர்ப்புத் துறை உபரி வருமானத்தை ஈட்டித் தரும் துறையாக மாறி வருகிறது.

மலாயா அவசரகாலம்

இந்த நகரில் சீனர்கள் அதிகமாக வாழ்ந்தாலும், நகரைச் சுற்றியுள்ள கிராமங்களில் மலாய்க்காரர்களையும் கணிசமான எண்ணிக்கையில் காண முடியும். கீசாங் சிறுநகரத்தைச் சுற்றிலும் நிறைய ரப்பர் தோட்டங்களும், எண்ணெய்ப்பனைத் தோட்டங்களும் காணப்படுகின்றன. சில இடங்களில் நெல் விவசாயம் செய்யப்படுகிறது.

1950-களில் டுரியான் துங்கலில் இருந்து கீசாங்கிற்குச் செல்வதற்கு மண்பாதை இருந்தது. பாதை நெடுகிலும் அடர்ந்த காடுகள் இருந்தன. அவை 1960-களில் மலாயா அவசரகாலத்தின் போது கம்யூனிஸ்டுகளின் புகலிடமாகவும் விளங்கின. இப்போது அந்த மண்பாதை, தார் சாலையாக மேம்பாடு கண்டுள்ளது.

மலேசிய மலாக்கா தொழில்நுட்ப பல்கலைக்கழகம்

கீசாங்கில் இருந்து ஆறு கி.மீ. தொலைவில் மலேசிய மலாக்கா தொழில்நுட்ப பல்கலைக்கழகம் (Universiti Teknikal Malaysia Melaka) இருக்கிறது. இந்தப் பல்கலைக்கழகம் 2000-ஆம் ஆண்டு டிசம்பர் மாதம் முதல் தேதி கட்டப்பட்டது. இது மலேசியாவின் 14-ஆவது பல்கலைக்கழகம் ஆகும். இந்தப் பல்கலைக்கழகத்திற்கு மூன்று பயிற்று வளாகங்கள் உள்ளன.

தலை வளாகம் கீசாங் - டுரியான் துங்கல் பகுதியில் உள்ளது. 2010-ஆம் ஆண்டு 766 ஏக்கர் பரப்பளவில் தலை வளாகம் உருவாக்கப்பட்டது. மிக நவீன வசதிகளுடன் கூடிய கட்டமைப்புகளுடன் இந்தப் பல்கலைக்கழகம் பிரசித்தி பெற்று விளங்குகிறது. இரு பயிற்று வளாகங்கள் மலாக்கா ஹங் துவா சாலையிலும், ஆயர் குரோ தொழில்பேட்டையிலும் இயங்கி வருகின்றன.

இந்தோனேசியா, சவூதி அரேபியா, சாட், சிரியா, பாகிஸ்தான், கேமரூன், வங்காள தேசம், தான்சானியா, இந்தியா, சோமாலியா, சிங்கப்பூர், கத்தார், பாலஸ்தீனம், லிபியா, ஈராக், ஈரான், கானா, பிரான்ஸ், ஏமன், நைஜீரியா, ஜோர்டான் ஆகிய நாடுகளைச் சேர்ந்த மாணவர்கள் இங்கு உயர்க்கல்வி பயில்கின்றனர்.

அருகாமையில் உள்ள நகரங்கள்

 டுரியான் துங்கல்
 பெம்பான்
 புக்கிட் சிங்கி
 ஜாசின்
 சிலாண்டார்

மேற்கோள்

மலேசிய நகரங்கள்
மலாக்காவில் உள்ள நகரங்கள்
மனுக்கா நீள்வட்ட அரங்கம்

மனுக்கா ஓவல் அல்லது மனுக்கா நீள்வட்ட அரங்கம் (Manuka Oval) ஆத்திரேலியத்  தலைநகர் கான்பராவின் வணிக மாவட்டமான மனுக்காவை அடுத்த கிரிஃபித் புறநகர்ப் பகுதியில் அமைந்துள்ள துடுப்பாட்ட அரங்கமாகும். ஆத்திரேலியக் காற்பந்தாடப் போட்டிகளின்போது புரவலர் காரணங்களுக்காக இசுடார்டிராக் ஓவல் கான்பரா என அழைக்கப்படுகின்றது. இந்த அரங்கத்தின் கொள்ளளவு 13,550 பேர் ஆகும்; இருப்பினும் சில நேரங்களில் இதைவிடக் கூடுதலானவர்கள் காணலாம்.

இந்த அரங்கத்தில் கோடைக்காலத்தில் துடுப்பாட்ட விளையாட்டுக்களும் குளிர்காலத்தில் ஆத்திரேலிய காற்பந்தாட்ட போட்டிகளும் ஆடப்படுகின்றன.

சிறப்புக்கூறுகள் 
அரங்கப் பொறுப்பாளரின் இரண்டு மாடிக் குடியிருப்பு திடலுடன் இணைக்கப்பட்டுள்ளது. இது 1930 ஆம் ஆண்டுகளில் கட்டப்பட்டது. நீள்வட்ட அரங்கைச்சுற்றிலும் சைப்பிரசு, பாப்புலசு, கருவாலி, எல்ம் மரங்கள் 1920 ஆம் ஆண்டுகளில் நடப்பட்டன. இங்குள்ள புள்ளிப்பலகை, 1901 காலத்து ஜாக் பிங்கிள்டன் புள்ளிப்பலகை, மெல்போர்ன் துடுப்பாட்ட அரங்கத்திலிருந்து இங்கு கொணரப்பட்டது; அங்கு 1980களில் புதிய இலத்திரனியல் புள்ளிப்பலகை நிறுவப்பட்டப்போது இவ்வாறு மாற்றப்பட்டது. இந்தப் பலகை மனுக்காவில் நிறுவப்பட்ட சமயத்தில் மரணமடைந்த ஆத்திரேலிய துவக்க ஆட்டக்காரரும் அரசியல் விமரிசகரும் எழுத்தாளருமான ஜாக் பிங்கிள்டன் நினைவாக அவ்வரது பெயர் இதற்கு சூட்டப்பட்டுள்ளது.

மேற்சான்றுகள்

வெளி இணைப்புகள்

ACT Cricket history of Manuka oval 
CricInfo's profile of Manuka Oval

ஆத்திரேலியத் துடுப்பாட்டத் திடல்கள்
கன்பராவிலுள்ள கட்டிடங்கள்
2015 ஏர்செல் சென்னை ஓப்பன்

2015 சென்னை ஓப்பன் என்பது 2015ஆம் ஆண்டுக்கான டென்னிசு தொழில்முறை விளையாட்டுக்காரர்கள் சங்கம் ஏற்புடைய டென்னிசு போட்டியாகும். இபோட்டி சென்னையில் நுங்கம்பாக்கம் டென்னிஸ் அரங்கத்தில் கடுந்தரை ஆடுகளங்களில் நடைபெற்றது. இந்தியாவில் நடைபெறும் ஒரே ஏடிபி போட்டியான இது 20ஆவது பதிப்பாகும். இப்போட்டி சனவரி 5, 2015 தொடங்கி சனவரி 11, 2015 வரை நடைபெற்றது.

புள்ளிகளும்  பரிசுத்தொகையும்

புள்ளிகள் வழங்கல்

பரிசுத்தொகை  
</center>

*அணி வாரியாக
</center>

ஒற்றையர் முதன்மை நிரலில் பங்கேற்பு

போட்டி நிரல்வரிசை

1 தரவரிசை  திசம்பர் 29, 2014 நிலவரப்படி

மற்ற போட்டியாளர்கள்
கீழ்கண்ட விளையாட்டு வீரர்களுக்கு ஒற்றையர் முதன்மை நிரலில் ஆட நேரடி அழைப்பு வழங்கப்பட்டுள்ளது:
  சோம்தேவ் தேவ்வர்மன்
  இராம்குமார் இராமநாதன்
  எலியாசு இமெர்

கீழ்கண்ட விளையாட்டு வீரர்கள் தகுநிலைப் போட்டிகள் மூலம் பங்கேற்க அழைக்கப்பட்டுள்ளனர்:
  அல்யாசு பெடென் 
  எவெக்னி டோன்சுகோய் 
  என் விஜய் சுந்தர் பிரசாந்த்
  லூக்கா வான்னி

ஓய்வுபெற்றோர்
  மார்செல் கிரானோல்லர்சு

இரட்டையர் முதன்மை நிரல் பங்கேற்பு

போட்டி நிரல்வரிசையாளர்கள்

1 தரவரிசை  திசம்பர் 29, 2014 நிலவரப்படி

மற்ற போட்டியாளர்கள்
கீழ்கண்ட இரட்டையர்களுக்கு இரட்டையர் முதன்மை நிரலில் பங்கேற்க நேரடி அழைப்பு வழங்கப்பட்டுள்ளது:
  ஸ்ரீராம் பாலாஜி /  ஜீவன் நெடுஞ்செழியன்
  மகேஷ் பூபதி /  சாக்கேத் மினெனி

மேற்சான்றுகள்

வெளியிணைப்புகள்  
அலுவல்முறை வலைத்தளம்

சென்னையில் விளையாட்டு
2015 இல் இந்தியா
டென்னிசு போட்டிகள்
கடவுளின் இருப்பு

கடவுளின் இருப்பு அல்லது கடவுளின் இருத்தல் (Existence of God) என்பதற்கெதிரான விவாதங்கள் மெய்யியலாளர்கள், இறையியலாளர்கள், அறிவியலாளர்கள் மற்றும் ஏனையவர்களால் ஆயிரம் ஆண்டுகளாக முன்மொழியப்பட்டு வந்துள்ளது. மெய்யியல் வரையறையில், இவ்விவாதம் அறிவாய்வியல் (இயற்கை, அறிவின் நோக்கம்) ஒழுங்குமுறைகள், உள்ளியம் (இருப்பின் இயற்கை, இருப்பு, உண்மை) என்பவற்றுடன் முதன்மையாக ஈடுபட்டதுடன், பெறுமதிக் கொள்கை, பூரணத்துவக் கருத்துக்கள் கடவுளின் கற்பிதங்களுடன் தொடர்புபட்டது. விவாத இருப்பின் பரந்த வகைகள் மீவியற்பியல், ஏரணம், அனுபவ அறிவு, உள்ளுணர்வுச் சார்பு என வகைப்படுத்தலாம். கடவுளின் இருப்பு மெய்யியல் உற்சாகமாக விவாதத்தில், சமய மெய்யியலில், பரவலர் பண்பாட்டில் விடயப் பொருளாகவுள்ளது.

மேற்கத்தைய மரபு மெய்யியலின் கடவுளின் இருப்பு பற்றிய உரையாடல் பிளேட்டோ, அரிசுட்டாட்டில் ஆகியோரினால் ஆரம்பமாகியது. இவர்கள் ஆரம்பித்த விவாதமானது தற்போது அண்டவியல் தொடர்பானதாக பகுப்பிடப்பட்டுள்ளது. கடவுளின் இருப்பு பற்றிய ஏனைய விவாதங்கள் முதலாவது உள்ளியம் பற்றிய விவாதத்தை உருவாக்கியவரான புனித அன்ஸ்லம், அண்டவியல் விவாதம் பற்றி (முறையே கலாம் விவாதம் மற்றும் முதலாவது வழி) தங்கள் சொந்த வெளியீட்டை அறிமுகப்படுத்திய இப்னு றுஷ்து மற்றும் தாமஸ் அக்குவைனஸ், அர்த்தமுடைய புலனுணர்வின் அத்தாட்சிக்கு இரக்கமுள்ள கடவுளின் இருப்பு ஏரணத்தின்படி தேவையாகும் என்ற ரெனே டேக்கார்ட், நல்லதின் இருப்பிலிருந்து கடவுளின் இருப்பினைப் பகுத்தறியலாம் என்ற இம்மானுவேல் கண்ட் ஆகியோரால் முன்வைக்கப்பட்டது. கடவுளின் இருப்புக்கு மாற்றுக் கருத்து வைத்த சிநதனையாளர்களாக டேவிட் கியூம், இம்மானுவேல் கண்ட், பிரீட்ரிக் நீட்சே, பெர்ட்ரண்டு ரசல் ஆகியோரைக் குறிப்பிடலாம். தற்கால பண்பாட்டில், கடவுளின் இருப்பு பற்றிய கேள்வி அறிவியலாளர்களான ஸ்டீபன் ஹோக்கிங், பிரான்சிஸ் கொலின்ஸ், ரிச்சர்ட் டாக்கின்சு, ஜோன் லெனொக்ஸ் ஆகியோராலும் மெய்யியலாளர்களான ரிச்சட் சுவின்புரூன், அல்வின் பிளான்டிங்கா, வில்லியம் லான் கிரேக், டானியல் டெனற், எட்வட் பெசர், டேவிட் பென்ட்லி காட் ஆகியோராலும் உரையாடப்பட்டுள்ளது.

உசாத்துணை

வெளி இணைப்புகள் 
 A Philosophical Analysis of Major Epistemological Approaches to the Problem of Divine Existence and Nature 
 PhilosophyOfReligion.info . Introductory articles on philosophical arguments about the existence of God (for and against).
 Internet Encyclopedia of Philosophy, articles on philosophical arguments about the nature and existence of God.
 A Collection of Arguments for the Existence of God
 Arguments for the Existence of God  from the Christian Cadre.
 Is There a God? by Harley Hahn. A logical discussion considering the existence of a traditional monotheistic God.
 Proofs of God's Existence: Islam—Ahmadiyyat
 StrongAtheism.net References page
 The Existence of God—Catholic Encyclopedia
 The Classical Islamic Arguments for the Existence of God by Majid Fakhry
 Arguments for God's Existence from a Christian perspective.

சமய மெய்யியல்
ஆயர் குரோ

ஆயர் குரோ (ஆங்கிலம், மலாய் மொழி: Ayer Keroh) என்பது மலேசியா, மலாக்கா, மத்திய மலாக்கா மாவட்டத்தில் உள்ள ஒரு முக்கிய நகரம் ஆகும். இந்த நகர்ப் பகுதி தற்போது மலாக்கா மாநிலத்தின் அரசு நிர்வாக மையமாகவும் விளங்குகிறது. சுற்றுலாப் பயணிகளைக் கவரும், குட்டி மலேசியா (Mini Malaysia), குட்டி ஆசியான் (Mini ASEAN), மலாக்கா வண்ணத்துப் பூச்சி - ஊர்வன காப்பகம் (Malacca Butterfly & Reptile Sanctuary), விலங்கியல் பூங்கா போன்றவை பிரசித்தி பெற்றவை.

கோலாலம்பூர் மாநகரில் இருந்து 134 கி.மீ. தொலைவிலும், மலாக்கா மாநகரில் இருந்து 15 கி.மீ. தொலைவிலும் இருக்கிறது. தீபகற்ப மலேசியா, வடக்கு-தெற்கு விரைவுசாலை (மலேசியா)யின் ஆயர் குரோ நுழைவுச் சாவடியில் இருந்து மூன்று கி.மீ. தொலைவில் இருக்கிறது.

பொது

இரவு விலங்கியல் பூங்கா எனும் சுற்றுலா நிகழ்ச்சியும் இரவு நேரங்களில் நடைபெற்று வருகிறது. இரவு சார் விலங்குகளின் நடமாட்டத்தை அந்த நிகழ்ச்சியில் காண முடியும். தவிர, இங்குள்ள தாமான் புவாயா எனும் முதலைகள் பண்ணை (Taman Buaya), உலக தேனீக்கள் அருங்காட்சியகம் (World Bees Museum) போன்றவை, பொழுதுபோக்குச் சார்ந்த உயிரியல் பூங்காக்களாக விளங்குகின்றன.

மலாக்கா மணிப்பால் மருத்துவக் கல்லூரி

மலாக்கா மணிப்பால் மருத்துவக் கல்லூரி இங்குதான் உள்ளது. மலேசியாவைச் சேர்ந்த மாணவர்களும், வெளிநாட்டு மாணவர்களும் இந்தக் கல்லூரியில் மருத்துவம் பயின்று வருகின்றனர். மலாக்கா மாநகரத்தில் இருந்து 15 கி.மீ. தொலைவில் இருக்கும் ஆயர் குரோ பகுதியில், மலாக்கா மணிப்பால் மருத்துவக் கல்லூரி அமைந்து இருக்கிறது.

1997 ஆம் ஆண்டு தோற்றுவிக்கப் பட்ட இந்தக் கல்லூரியில் இது வரை 1500 மருத்துவர்கள் படித்துப் பட்டம் பெற்றுள்ளனர். புக்கிட் பெருவாங் புற நகர்ப் பகுதியில் பல்லூடகப் பல்கலைக்கழகம் ஒன்றும் உள்ளது. மலேசியாவில் இருக்கும் ஒரே பல்லூடகப் பல்கலைக்கழகம் இது தான். இந்தப் பலகலைக்கழகத்தில் கணினியியல் படிப்பதற்கு மத்திய கிழக்கு நாடுகளிலிருந்து ஆயிரக்கணக்கான மாணவர்கள் வருகின்றனர்.

கல்வி

அரசியல்

மருத்துவ  நலன்

விளையாட்டு மற்றும் பொழுதுபோக்கு

காட்சியகம்

மேற்கோள்கள்

மலேசிய நகரங்கள்
மலாக்காவில் உள்ள நகரங்கள்
கடிதப் புதினம்

கடிதப் புதினம் அல்லது கடித நாவல் என்பது ஒரு வகை உரைநடை இலக்கியம் ஆகும்.

கதாபாத்திரங்களுக்கு இடையேயான தொடர்ச்சியான கடிதங்கள் மூலமாக கதையை நகர்த்திச் செல்வது இவ்வகை இலக்கியம் ஆகும். கடிதப் புதினங்களில் பெரும்பாலும் கடிதங்கள் பயன்படுத்தப்பட்டாலும் சில சமயங்களில் நாட்குறிப்புப் பதிவுகள், செய்தித்தாள் குறிப்புகள் போன்றவையும் பயன்படுத்தப்படும்.  புதின வகைகளில் முதன் முதலில் உருவாக்கப்பட்டவைகளில் கடிதப் புதினமும் ஒரு வகை ஆகும். பத்தொன்பதாம் நூற்றாண்டு வரை இவ்வகை இலக்கியங்கள் புகழ்வாய்ந்தவையாக திகழ்ந்தன. எசுப்பானிய மொழியில் எழுதப்பட்ட "'பிரிசன் ஆப் லவ்"' என்ற புதினம் முதன் முதலில் எழுதப்பட்ட கடிதப் புதினமாகும்.

வகைகள்
கடிதப் புதினங்கள் கதாபாத்திரங்களின் எண்ணிக்கையைப் பொறுத்து வகைப்படுத்தப்படுகின்றன. ஒரே கதாபாத்திரம் எழுதும் கடிதங்களைக் கொண்ட புதினம், இரு கதாபாத்திரங்கள் இடையேயான கடிதப் போக்குவரத்துகளைக் கொண்ட புதினம், இரண்டுக்கு மேற்பட்ட கதாபாத்திரங்கள் இடையேயான கடிதங்களின் மூலமான கதையைக் கொண்ட புதினங்கள் என்று வகைப்படுத்தப்படுகின்றன.

மேற்கோள்கள்

இலக்கியம்
புதினங்கள்
72வது கோல்டன் குளோப் விருதுகள்

72வது கோல்டன் குளோப் விருதுகள் அமெரிக்க நாட்டுத் திரைப்படங்கள் மற்றும் தொலைக்காட்சி நிகழ்ச்சிகளுக்கு வழங்கப்படும் விருதுகள் ஆகும். 2014ஆம் ஆண்டுக்கான இந்த விருது வழங்கும் நிகழ்ச்சி ஜனவரி 11, 2015ஆம் ஆண்டு பெவர்லி ஹில்டன் ஹோட்டல் பெவர்லி ஹில்ஸ், கலிபோர்னியாவில் நடைபெற்றது. இந்த  நிகழ்ச்சியை என்பிசி  தொலைக்காட்சி நேரடியாக ஒளிபரப்பு செய்தது.

2014ஆம் ஆண்டின் சிறந்த திரைப்படம், சிறந்த நடிகர், சிறந்த நடிகை, சிறந்த துணை நடிகர், சிறந்த துணை நடிகை, சிறந்த திரைக்கதை, சிறந்த இயக்குநர் போன்ற 14 பிரிவுகளுக்கு பரிந்துரைகள் திசம்பர் 11, 2014-ல் அறிவிக்கப்பட்டன.

மேற்கோள்கள்

வெளி இணைப்புகள்  

72nd Golden Globe Awards at என்பிசி

திரைப்பட விருதுகள்